b'\n_START_ARTICLE_\nNaujosios Vilnios gele\xc5\xbeinkelio stotis\n_START_SECTION_\nIstorija\n_START_PARAGRAPH_\nXIX a. antroje pus\xc4\x97je, nutiesus (1860) Sankt Peterburgo\xc2\xa0\xe2\x80\x93 Var\xc5\xa1uvos gele\xc5\xbeinkel\xc4\xaf ir \xc4\xafsteigus gele\xc5\xbeinkelio stot\xc4\xaf, miestelyje apsigyveno gele\xc5\xbeinkelininkai. Naujoji Vilnia tapo miesteliu. Jame k\xc5\xabr\xc4\x97si med\xc5\xbeio apdirbimo, od\xc5\xb3, mieli\xc5\xb3, dalgi\xc5\xb3, peili\xc5\xb3 ir pasagvini\xc5\xb3 fabrikai. XX a prad\xc5\xbeioje Naujoji Vilnia tapo tre\xc4\x8diu miestu Lietuvoje pagal pramon\xc4\x97s koncentracij\xc4\x85._NEWLINE_1940-1941 m. i\xc5\xa1 Naujosios Vilnios gele\xc5\xbeinkelio stoties \xc4\xaf Sibir\xc4\x85 tremtin buvo ve\xc5\xbeami pirmieji lietuvi\xc5\xb3, lenk\xc5\xb3 ir kit\xc5\xb3 tautybi\xc5\xb3 \xc5\xbemon\xc4\x97s._NEWLINE_Po Lietuvos Nepriklausomyb\xc4\x97s Atk\xc5\xabrimo Naujosios Vilnios gele\xc5\xbeinkelio stoties memoriale kasmet (bir\xc5\xbeelio 14 d.) vyksta Tr\xc4\x97mimo min\xc4\x97jimo renginiai. 2009\xc2\xa0m. vyko Tarptautin\xc4\x97s istorinio teisingumo komisijos organizuojamas teatralizuotas Gedulo ir vilties dienos min\xc4\x97jimas \xe2\x80\x9eVilties pauk\xc5\xa1t\xc4\x97\xe2\x80\x9d._NEWLINE_2013\xc2\xa0m. Naujosios Vilnios gele\xc5\xbeinkelio stoties memoriale, vir\xc5\xa1 traukinio fragmento, prie kurio kasmet vyksta Tr\xc4\x97mimo min\xc4\x97jimo renginiai, \xc4\xafrengta plieno ir stiklo konstrukcija, kuri apsaugo traukin\xc4\xaf nuo lietaus ir sniego.'